Min qed joħroġ b'dawn il- billboards veru ħaqqu prosit għax tassew divertenti u trid jew ma tridx ikollok tħares lejhom bħal dak li juri lil Gonzi qisu Bela Lugosi ggranfat mas-siġġu tal-poter. Dan il- billboard fih ħafna x'tifhem. Il-froġa f'id Gonzi li rnexxielu jagħmel kemm mill-parlament u kemm mill-pajjiż; it-taġen vojt li juri l-finanzi fil-kaxxa ta' Malta mimlija dejn; iċ-ċilindru tal-gass li llum sar 20 ewro meta sena ilu kien kwart tal-prezz; il-kontijiet tad-dawl u l-ilma fil-but li ħarbtu l-familji Maltin, il-karta s-safra tal- yellow pages imwaħħla fuq il- friġġ li turi kif Joe Mizzi kkuntatatja lil Żaren Vassallo biex isib lil xi ħadd biex jibni l-estenzjoni tal-power stejxin li ħa tkompli tnitten l-arja bit-tniġġiż u l-imbarazz u t-taħwid fuq il-wiċċ tal-bank tal-kċina li turi l-istat konfuż u mgerrfex tal-gvern immexxi minn Gonzipn, ikkarateriżżat minn awtoritajiet lgħaqa u ministeri nkompetenti li kull ma jmissu jfottuh. Tabilħaqq billboard mimli kummenti politiċi f'waqthom!
Gonzi l-Espert tal-Frejjeġ!